open-index/open-wikipedia-markdown huggingface dataset:
শার্লক হোমস: আ গেম অব শ্যাডোস

**শার্লক হোমস: আ গেম অব শ্যাডোস** ২০১১ সালে মুক্তিপ্রাপ্ত একটি অ্যাকশন-রহস্য ধাঁচের চলচ্চিত্র। এটি Arthur Conan Doyle সৃষ্ট শার্লক হোমস চরিত্রের উপর ভিত্তি করে নির্মিত। চলচ্চিত্রটি পরিচালনা করেছেন গাই রিচি এবং প্রযোজনা করেছেন জোয়েল সিলভার, লিওনেল উইগ্রাম, সুজান ডাউনি ও ড্যান লিন। চলচ্চিত্রটির রচয়িতা হলেন Mulroney ও কাইরন Mulroney। এটি ২০০৯ সালে মুক্তি পাওয়া *[[শার্লক হোমস (২০০৯-এর চলচ্চিত্র)|শার্লক হোমস]]* এর একটি সিকুয়্যাল চলচ্চিত্র। এই চলচ্চিত্রে শার্লক হোমস চরিত্রে অভিনয় করেন রবার্ট ডাউনি জুনিয়র এবং ড. জন ওয়াটসন চরিত্রে জ্যুড ল।  ছবিটি ১৬ ডিসেম্বর ২০১১ সালে মার্কিন যুক্তরাষ্ট্রে ও যুক্তরাজ্যে মুক্তি পায়।

## তথ্যসূত্র

## বহিঃসংযোগ

*
*
*
*
*
*

বিষয়শ্রেণী:২০১১-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র
বিষয়শ্রেণী:শার্লক হোমস
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:ডি-বক্স মোশন-বর্ধিত চলচ্চিত্র
বিষয়শ্রেণী:মার্কিন রহস্য চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:জার্মানির পটভূমিতে চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:ইংল্যান্ডের পটভূমিতে চলচ্চিত্র
বিষয়শ্রেণী:সন্ত্রাসবাদ সম্পর্কে চলচ্চিত্র
বিষয়শ্রেণী:সুইজারল্যান্ডে ধারণকৃত বিদেশি চলচ্চিত্র
বিষয়শ্রেণী:২০১১-এর মারপিটধর্মী রোমাঞ্চকর চলচ্চিত্র
বিষয়শ্রেণী:মার্কিন ধারাবাহিক চলচ্চিত্র
বিষয়শ্রেণী:ব্রিটিশ মারপিটধর্মী রোমাঞ্চকর চলচ্চিত্র
বিষয়শ্রেণী:ব্রিটিশ ধারাবাহিক চলচ্চিত্র
বিষয়শ্রেণী:কলাম্বিয়া পিকচার্সের চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:হার্টফোর্ডশায়ারে ধারণকৃত চলচ্চিত্র
বিষয়শ্রেণী:ফ্রান্সের পটভূমিতে চলচ্চিত্র
বিষয়শ্রেণী:সুইজারল্যান্ডের পটভূমিতে চলচ্চিত্র
বিষয়শ্রেণী:ফ্রান্সে ধারণকৃত চলচ্চিত্র
বিষয়শ্রেণী:সুইজারল্যান্ডে ধারণকৃত চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:ভিলেজ রোডশো পিকচার্সের চলচ্চিত্র
বিষয়শ্রেণী:ইংরেজি ভাষার মারপিটধর্মী রোমাঞ্চকর চলচ্চিত্র
বেয়ারের পরীক্ষা

**বেয়ারের পরীক্ষা** হল জৈব রসায়নে অসম্পৃক্ততা, যেমন দ্বিবন্ধন বা ত্রিবন্ধন শনাক্তকরণের বহুল ব্যবহৃত পরীক্ষা। জার্মান জৈব রসায়নবিদ অ্যাডলফ ভন বেয়ারের নামাঙ্কিত এই বিক্রিয়া গুণগত বিশ্লেষণের একটি গুরুত্বপূর্ণ পরীক্ষা।

center|550px|বেয়ারের পরীক্ষা

বেয়ারের পরীক্ষার বিকারক হিসেবে শীতল ক্ষারীয় পটাশিয়াম পারম্যাঙ্গানেট দ্রবণ ব্যবহৃত হয়। এটি একটি শক্তিশালী জারক পদার্থ হিসেবে জারণ ঘটায়, সেই সাথে নিজে বিজারিত হয়। কোনো যৌগে দ্বিবন্ধন বা ত্রিবন্ধন (-C=C- or -C≡C-) উপস্থিত থাকলে তা দ্রবণের বর্ণ গোলাপি থেকে বর্ণহীন করে দেয়। এটি একটি ইলেকট্রনাকর্ষী যুত বিক্রিয়া। অ্যালডিহাইডসমূহ এবং ফরমিক এসিড (ফরমিক এসিডের এস্টারও) এই বিক্রিয়ায় অনুরূপ ফলাফল প্রদর্শন করে।

[frame|পটাশিয়াম পারম্যাঙ্গানেটের সাথে দ্বিবন্ধন বা ত্রিবন্ধনের বিক্রিয়ায় বাদামী বর্ণের কঠিন [ম্যাঙ্গানিজ(IV) অক্সাইড অধঃক্ষিপ্ত হচ্ছে।]]

## অসম্পৃক্ততা শনাক্তকরণের অন্যান্য পরীক্ষা
* ব্রোমিন দ্রবণ পরীক্ষা

## তথ্যসূত্র

বিষয়শ্রেণী:রাসায়নিক শনাক্তকরণ
বিষয়শ্রেণী:সাংশ্লেষিক বিকারক
নামাঙ্কিত বিক্রিয়া

**নামাঙ্কিত বিক্রিয়া** হল রাসায়নিক বিক্রিয়া যার নাম এর আবিষ্কারক/আবিষ্কারকসমূহের নামে রাখা হয়। জনপ্রিয় কিছু নামাঙ্কিত বিক্রিয়া হুল উর্টজ বিক্রিয়া, ক্লেইজেন ঘনীভবন বিক্রিয়া, ফ্রিডেল ক্র্যাফটস অ্যাসাইলেশন, ডায়েলস-অ্যাল্ডার বিক্রিয়া ইত্যাদি। হাজারো জৈব বিক্রিয়ার মধ্যে শ'খানেক জনপ্রিয় বিক্রিয়াই নামাঙ্কিত। এইসব বিক্রিয়াসমূহের উপর অনেক বইও লেখা হয়েছে। রসায়নের বিশ্বকোষ মার্ক ইনডেক্সেও নামাঙ্কিত বিক্রিয়াসমূহ নিয়ে পৃথক সূচী আছে।

বিংশ শতকে জৈব রসায়নের ক্রমান্নয়ন ঘটতে থাকে এবং সেই সাথে রসায়নবিদগণ সাংশ্লেষিক ক্ষেত্রে গুরুত্বপূর্ণ বিক্রিয়াসমূহের নাম তাদের আবিষ্কারক/দের নামে রাখতে শুরু করেন। কিছু ক্ষেত্রে নামটা নিছকই সাংকেতিক। কিছু বিক্রিয়ার ক্ষেত্রে আদৌ সেই বিজ্ঞানী এই বিক্রিয়া আবিষ্কারই করেননি। পুমারের পুনর্বিন্যাস, পিনিকের জারণ এবং বির্চ বিজারণ বিক্রিয়া এর মধ্যে উল্লেখযোগ্য।

যদিও বিক্রিয়ার কৌশল কিংবা বিক্রিয়ক-উৎপাদ দেখে বিক্রিয়ার নামকরণের পন্থা রয়েছে (যেমন ইউপ্যাক নোমেনক্লেচার ফর ট্রান্সফর্মেশনস), তবুও বর্ণনাত্মক বিক্রিয়াসমূহের ক্ষেত্রে বিক্রিয়ার কোনো একটি নির্দিষ্ট নামই অধিক কার্যকর।

## আরও দেখুন
* জৈব বিক্রিয়াসমূহের তালিকা

## তথ্যসূত্র

বিষয়শ্রেণী:ব্যক্তিনামাঙ্কিত বিক্রিয়া
সাঈদ খোকন

**সাঈদ খোকন** (জন্ম ১৯ জুন ১৯৭০) একজন বাংলাদেশী ব্যবসায়ি, রাজনীতিবিদ এবং ঢাকা দক্ষিণ সিটি কর্পোরেশনের প্রথম মেয়র ছিলেন। তিনি এ সিটি কর্পোরেশনের প্রথম নির্বাচিত মেয়র এবং ঢাকা ৬ আসনের সাবেক সংসদ সদস্য। তিনি বাংলাদেশ আওয়ামী লীগের কেন্দ্রীয় কার্যনির্বাহী সংসদের সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## প্রারম্ভিক জীবন
সাঈদ খোকন ১৯৭০ সালের ১৯ জুন ঢাকায় জন্মগ্রহণ করেন। তার পিতার নাম মোহাম্মদ হানিফ ও মাতার নাম ফাতেমা খাতুন। হানিফ ছিলেন ঢাকা মহানগর আওয়ামী লীগের সাবেক সভাপতি এবং অবিভক্ত ঢাকা সিটি কর্পোরেশনের প্রথম মেয়র। খোকন, ব্রিটিশ শাসনামলে সরদারি প্রথা বিলোপের প্রাক্কালে পুরান ঢাকার অন্যতম প্রভাবশালী ব্যক্তিত্ব মাজেদ সরদারের দৌহিত্র। খোকন ১৯৭৫ সালে ঢাকার আহমেদ বাওয়ানী একাডেমীতে তার শিক্ষাজীবন শুরু করেন। ১৯৮৬ সালে মাধ্যমিক সম্পন্ন করার পর সরকারি শহীদ সোহরাওয়ার্দী কলেজ থেকে ১৯৮৮ সালে উচ্চ মাধ্যমিক সম্পন্ন করেন। ১৯৯০ সালে ঢাকা সিটি কলেজ থেকে স্নাতক ডিগ্রি লাভ করেন।

## রাজনৈতিক জীবন
খোকন ১৯৮৭ সালে আওয়ামী লীগে যোগদান করে ঢাকা মহানগরের ৩৩ নাম্বার ওয়ার্ড শাখার আইন বিষয়ক সম্পাদক হন। ২০০১ সালে অষ্টম জাতীয় সংসদ নির্বাচনে তিনি ঢাকা-৭ আসন থেকে আওয়ামী লীগের মনোনয়নে সংসদ সদস্য প্রার্থী হিসেবে পরাজিত হন।  
তিনি ২০০৪ সালে ঢাকা মহানগর আওয়ামী লীগের সাংগঠনিক সম্পাদক হিসেবে মনোনীত হন। ২০১৫ সালের ২৮ এপ্রিল ঢাকা দক্ষিণ সিটি করপোরেশনের মেয়র নির্বাচনে ৫ লাখ ৩৫ হাজার ২৯৬ ভোট পেয়ে তিনি মেয়র নির্বাচিত হন। ৬ মে তিনি মেয়র হিসেবে শপথ গ্রহণ করেন।

## ব্যক্তিগত জীবন
খোকন ব্যক্তিগত জীবনে ১৯৯৬ সালে ফারহানা আলমের সাথে বিবাহ বন্ধনে আবদ্ধ হন।

## তথ্যসূত্র

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা দক্ষিণ সিটি কর্পোরেশনের মেয়র
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা সিটি কলেজের প্রাক্তন শিক্ষার্থী
বিষয়শ্রেণী:সরকারি শহীদ সোহরাওয়ার্দী কলেজ, ঢাকার প্রাক্তন শিক্ষার্থী
বিষয়শ্রেণী:বাংলাদেশী ব্যবসায়ী
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:২১শ শতাব্দীর বাংলাদেশী ব্যবসায়ী
শ্রীচক্র

থাম্ব|শ্রীচক্র
চারিটি বৃহৎ ত্রিভূজ উর্দ্ধমুখী যাহাকে শিব-ত্রিভূজ বলা হয় ও পাঁচটি বৃহৎ ত্রিভূজ নিম্নমুখী যাহা শক্তি-ত্রিভূজ রূপে রহিয়া উভয় উভয়ের সহিত যৌগিক অবস্থা সৃষ্টি করিয়াছে। ৪টি উর্দ্ধমুখী ত্রিভূজের মোট ৪x৩ = ১২টি শূণ্য স্থানের বা দ্বাদশ রাশি নির্দ্দেশ করিতেছে, আর, ৫টি নিম্নমুখী ত্রিভূজ ৫x৩ = ১৫টি তিথি বা চন্দ্রকলা নির্দ্দেশ করিতেছে। আর, এই উভয়ের যোগফল ১২+১৫ = ২৭টি খণ্ডরূপ “নক্ষত্র” নির্দ্দেশ করিতেছে। পুনরায়, শিব ও শক্তি ত্রিভূজ গুলি একে অপরের মধ্যে প্রবেশ করার বা যুক্ত হওয়ার কারণে, - সর্ব্বমোট ৪৩টি ত্রিভূজ সৃষ্টি করিতেছে।
বিষয়শ্রেণী:হিন্দু প্রতীক
বিষয়শ্রেণী:হিন্দু তন্ত্র
বিষয়শ্রেণী:ভারতীয় মূর্তিবিদ্যা
বিষয়শ্রেণী:শাক্তধর্ম
অ্যালকাইন জিপার বিক্রিয়া

**অ্যালকাইন জিপার বিক্রিয়া** হল একটি জৈব বিক্রিয়া যা অভ্যন্তরীণ অ্যালকাইন বন্ধনধারণকারী জৈব যৌগকে প্রান্তীয় অ্যালকাইনে পলিমারাইজ করে। বিজ্ঞানী চার্লস অ্যালেন ব্রাউন এবং আয়াকো ইয়ামাশিতা ১৯৭৫ সাল এই বিক্রিয়া ব্যাখ্যা করেন। এই পলিমারকরণ বিক্রিয়া সরল-শিকলবিশিষ্ট অ্যালকাইন এবং অ্যাসিটাইলিনিক অ্যালকোহলের ক্ষেত্রে ঘটে এবং দীর্ঘ-শিকল হাইড্রোকার্বনসমূহের দূরবর্তী মূলকে পৌছানোর কার্যকর উপায় দান করে।

এই বিক্রিয়ার জন্য শক্তিশালী ক্ষারের প্রয়োজন হয়। ব্রাউন এবং ইয়ামাশিতা এই বিক্রিয়ার জন্য পটাশিয়াম ১,৩-ডাইঅ্যামিনোপ্রোপানাইড ব্যবহার করেছিলেন। ১,৩-ডাইঅ্যামিনোপ্রোপানাইড দ্রাবকে পটাশিয়াম হাইড্রাইড মিশিয়ে *[[ইন সিটু]]* প্রক্রিয়ায় এটি তৈরি হয়েছিল। পটাশিয়াম হাইড্রাইডের ব্যয়বহুল এবং বিপজ্জনক প্রকৃতির কারণে এই প্রক্রিয়ার বিকল্প পথ আবিষ্কৃত হয়েছে। তবে ১,৩-ডাইঅ্যামিনোপ্রোপেনের বিকল্প হিসেবে ইথাইলিনডাইঅ্যামিন ব্যবহার করেও কাঙ্ক্ষিত ফল পাওয়া যায়নি। উদাহরণস্বরূপ ২-ডেকাইন-১-অল থেকে ৯-ডেকাইন-আ-অল সংশ্লেষণে, পটাশিয়াম টার্ট বিউটঅক্সাইডের উপস্থিতিতে ১,৩-ডাইঅ্যামিনোপ্রোপেনের লিথিয়াম লবণ মাত্র ৮৫% উৎপাদ তৈরি করতে পারে।

:HO–CH2C≡C–(CH2)6CH3 → HO(CH2)8–C≡CH

## তথ্যসূত্র

বিষয়শ্রেণী:পুনর্বিন্যাস বিক্রিয়া
বেনকিসার বিক্রিয়া

**বেনকিসার বিজারণ বিক্রিয়া** হল পলিসাইক্লিক অ্যারোমেটিক হাইড্রোকার্বনের হাইড্রোজেনেশান বিক্রিয়া। নিম্ন আণবিক ভরের অ্যামিন দ্রাবক হিসেবে, এবং সেই সাথে লিথিয়াম বা ক্যালসিয়াম ধাতু ব্যবহার করে মূলত ন্যাপথালিনের হাইড্রোজেনেশান করা হয়। এই বিক্রিয়াটি বির্চ বিজারণ বিক্রিয়ার আদলে সম্পন্ন হয়, যেখানে অ্যামোনিয়া দ্রাবক হিসেবে ব্যবহৃত হয়। এই বিক্রিয়ার মাধ্যমে অ্যামোনিয়ার স্ফূটনাঙ্কের (-৩৩°সে.) চেয়ে কম তামপাত্রাতেও বিক্রিয়া সম্পন্ন করা সম্ভব হয়েছে।

বিক্রিয়ার জন্য ইথাইলঅ্যামিন-ডাইমিথাইলঅ্যামিন দ্রাবকে ন্যাপথালিনের সাথে লিথিয়াম মেশানো হয় এবং প্রধান উৎপাদ হিসেবে উৎপন্ন হয় বাইসাইক্লো[৩.৩.০]ডেক-(১,৯)-ইন, বাইসাইক্লো[৩.৩.০]ডেক-(১,২)-ইন এবং বাইসাইক্লো[৩.৩.০]ডেকেন।

frame|বেনকিসার বিজারণ বিক্রিয়া

## তথ্যসূত্র

## বহিঃসংযোগ
*বির্চ বিজারণ , ইনস্টিটিউট অব কেমিস্ট্রি, স্কোপজে, মেসিডোনিয়া

বিষয়শ্রেণী:ব্যক্তিনামাঙ্কিত বিক্রিয়া
বিষয়শ্রেণী:জৈব জারণ-বিজারণ বিক্রিয়া
জেইসেল পরীক্ষা

**জেইসেল পরীক্ষা** বা **জেইসেল নির্ণয়** হল এস্টার বা ইথারের উপস্থিতি শনাক্তকরণের একটি রাসায়নিক পরীক্ষা।

বিক্রিয়াটি চেক রসায়নবিদ সাইমন জেইসেল (১৮৫৪-১৯৩৩) এর নামাঙ্কিত। এই গুণগত বিশ্লেষণে প্রথমে একটি টেস্টটিউবে নমুনার সাথে এসিটিক এসিড এবং হাইড্রোজেন আয়োডাইড মিশ্রণের বিক্রিয়া ঘটানো হয়। ফলাফল হিসেবে ইথার এবং এস্টার অ্যালকাইল আয়োডাইডের অধঃক্ষেপ তৈরি করে যথাক্রমে অ্যালকোহল বা কার্বোক্সিলিক এসিডে পরিণত হয়।

center|500px|জেইসেল পরীক্ষা

এই মিশ্রণকে উত্তপ্ত করা হলে মিশ্রণের উপাদান গ্যাসের সাথে বিক্রিয়া করে। তখন মারকারি(২) নাইট্রেট দ্বারা সম্পৃক্ত একটি কাগজ টেস্টটিউবের মুখে ধরা হয়। কোনো অ্যালকাইল আয়োডাইড উপস্থিত থাকলে মারকারির সাথে বিক্রিয়া করে মারকারি(II) আয়োডাইড গঠন করে, যার বর্ণ লাল কিংবা হলুদ হয়।

মিথোক্সি (-OCH3) মূলক শনাক্তকরণেও এই বিক্রিয়া ব্যবহৃত হয়; তবে এক্ষেত্রে সিলভার নাইট্রেট দ্রবণের সাথে আয়োডোমিথেনের পাতন করা হয়, যার ফলশ্রুতিতে সিলভার আয়োডাইডের অধঃক্ষেপ তৈরি হয়। এই অধঃক্ষেপের ফিল্টার এবং ওজন নির্ণয়ের মাধ্যমে আয়োডিন পরমাণুর সংখ্যা নির্ণয় করা যায় এবং এর উপর ভিত্তি করে শনাক্ত করা যায় মিথক্সি গ্রুপের উপস্থিতি।

সাংশ্লেষিক প্রয়োগ:

center|500px|জেইসেল পরীক্ষা

## তথ্যসূত্র

## বহিঃসংযোগ
* অ্যানিসোল এবং মিথাইলবেনজোয়েটের পরীক্ষাভিত্তিক শনাক্তকরণ 

বিষয়শ্রেণী:শনাক্তকরণ পরীক্ষাসমূহ
ওয়ান ডিরেকশন

**ওয়ান ডিরেকশন** হচ্ছে লন্ডন ভিত্তিক একটি ব্রিটিশ সঙ্গীতদল। এই দলের সদস্যগণ হলেন নিয়াল হোরান, লুইস টমিলসন, লিয়াম পেনে এবং হ্যারি স্টাইলস এবং জায়ান মালিক ২৫ মার্চ ২০১৫ পূর্ব পর্যন্ত এর সদস্য ছিলেন। ২০১০ সালে ব্রিটিশ টেলিভিশনের গানের প্রতিযোগিতা দি এক্স ফ্যাক্টর অনুষ্ঠানের সপ্তম আসরে তৃতীয় হওয়ার পর গ্রুপটি সিমন কোয়েলের সাইকো রেকর্ডের সাথে চুক্তিবদ্ধ হয়। সামাজিক যোগাযোগ মাধ্যমে আন্তর্জাতিকভাবে সাফল্যের পাশাপাশি ওয়ান ডাইরেকশনের পাঁচটি অ্যালবাম “আপ অল নাইট” (২০১১), “টেইক মি হোম” (২০১২), “মিড নাইট মেমরি” (২০১৩), “ফোর” (২০১৪) এবং “মেইড ইন দা এ.এম.” (২০১৫) মুক্তি পেয়েছে। এই অ্যালবামসমূহের বিভিন্ন গান বেশ কয়েক সপ্তাহ ধরে বিভিন্ন দেশের টপ চার্টে ছিল, এবং উল্লেখযোগ্য হিট এককসমূহ হল "হোয়াট মেকস ইউ বিউটিফুল", "লিভ হোয়াইল উই আর ইয়ং", "বেস্ট সং এভার", "স্টোরি অব মাই লাইফ" এবং "ড্র্যাগ মি ডাউন"।

ওয়ান ডিরেকশন মোট ছয়টি ব্রিট পুরস্কার, চারটি এমটিভি মিউজিক ভিডিও পুরস্কার, এগারটি এমটিভি ইউরোপ মিউজিক পুরস্কার, সাতটি আমেরিকান মিউজিক পুরস্কার (যাতে ২০১৪ এবং ২০১৫ সালের **সেরা গায়ক পুরস্কার** ছিল), এবং আটাশটি টিন চয়েস পুরস্কারসহ আরও অনেক পুরস্কার লাভ করে। 

## ডিস্কোগ্রাফি

* আপ অল নাইট(২০১১)
* টেইক মি হোম (২০১২)
* মিড নাইট মেমরিস (২০১৩)
* ফোর(২০১৪)
* মেইড ইন দা এ.ম.(২০১৫)

## চলচিত্রসমূহ

* দি এক্স ফ্যাক্টর(ইউকে সিরিজ ৭)
* আপ অল নাইটঃ দ্য লাইভ ট্যুর
* ওয়ান ডিরেকশনঃ দিস ইজ আস
* ওয়ান ডিরেকশনঃ হোয়ার উই আর

## তথ্যসূত্র


বিষয়শ্রেণী:ইংরেজি পপ সঙ্গীতদল
বিষয়শ্রেণী:ইংরেজি পপ রক সঙ্গীতদল
বিষয়শ্রেণী:কলাম্বিয়া রেকর্ডসের শিল্পী
বিষয়শ্রেণী:সনি বিএমজির শিল্পী
বিষয়শ্রেণী:এমটিভি ইএমএ বিজয়ী
বিষয়শ্রেণী:ব্রিট পুরস্কার বিজয়ী
বিষয়শ্রেণী:শর্টি পুরস্কার বিজয়ী
বিষয়শ্রেণী:লন্ডনের সঙ্গীত দল
বিষয়শ্রেণী:২০১০-এ ইংল্যান্ডে প্রতিষ্ঠিত
বিষয়শ্রেণী:আরিয়া পুরস্কার বিজয়ী
বেলা অবেলা কালবেলা

**বেলা অবেলা কালবেলা** আধুনিক বাংলা কবিতার পথিকৃৎকবি জীবনানন্দ দাশের সপ্তম কাব্যগ্রন্থ। কবির মৃত্যুর পর তাঁর কনিষ্ঠ ভ্রাতা অশোকানন্দ দাশ ১৯৬১ খ্রিস্টাব্দে (১৩৬৮ বঙ্গাব্দ) এ কাব্যগ্রন্থটি প্রকাশ করেছিলেন। এ কাব্যগ্রন্থটি প্রকাশের বহু আগে ১৯৫৪-এর ২২ অক্টোবর এক ট্র্যাম দুর্ঘটনায় আহত হয়ে জীবনানন্দ লোকান্তরিত হয়েছিলেন। জীবদ্দশায় ১৯৪৮ খ্রিস্টাব্দে তাঁর প্রকাশিত সর্বশেষ কাব্যগ্রন্থ হলো সাতটি তারার তিমির।

## তথ্যসূত্র

## বহিঃসংযোগ

বিষয়শ্রেণী:জীবনানন্দ দাশের কাব্যগ্রন্থ
কল্পলৌকিক ও বৈজ্ঞানিক সমাজতন্ত্র

***কল্পলৌকিক ও বৈজ্ঞানিক সমাজতন্ত্র*** () ১৮৮০ সালে লিখিত ফ্রিডরিখ এঙ্গেলস রচিত একটি গ্রন্থ। এটা প্রথম ১৮৮০ সালে ফ্রান্সে প্রকাশিত হয়। ১৮৯২ সালে ইংরেজি প্রকাশনার জন্য *কল্পলৌকিক ও বৈজ্ঞানিক সমাজতন্ত্র* শিরোনামটি গৃহীত হয়। প্রাথমিকভাবে এই বইটি তার পূর্বের বই *[[এ্যান্টি-ডুরিং]]* গ্রন্থের ভূমিকা, তৃতীয় খণ্ড ও দ্বিতীয় পরিচ্ছেদের ভিত্তিতে লেখেন।

## সারমর্ম
বইটি কল্পলৌকিক সমাজতন্ত্র ও বৈজ্ঞানিক সমাজতন্ত্রের মধ্যে পার্থক্য ব্যাখ্যা করে। এই পুস্তকটি হচ্ছে বৈজ্ঞানিক স্মাজত্নত্রের তত্ত্বের ক্ষেত্রে এক বোধগম্য ভূমিকাস্বরূপ যাতে বর্ণিত হয়েছে মার্কসবাদের তিনটি উৎস এবং তিনটি উপাদানের প্রধান বৈশিষ্ট্যসমূহ।

## তথ্যসূত্র

বিষয়শ্রেণী:সাম্যবাদ সম্পর্কিত বই
বিষয়শ্রেণী:রাজনৈতিক বই
মোহাম্মদপুর কেন্দ্রীয় কলেজ

**মোহাম্মদপুর কেন্দ্রীয় কলেজ** স্বাধীনতা অর্জনের পূর্বকালে মোহাম্মদপুর এলাকাটি ছিল প্রধানত অবাঙালিদের আবাসিক উপশহর। তৎকালে এখানে উর্দুভাষীদের প্রাধান্য ছিল। ফলে পূর্ববঙ্গ তথা বাংলাদেশের প্রধান শহর বা রাজধানীর এই এলাকায় গড়ে ওঠে প্রাথমিক ও মাধ্যমিক স্তরের কয়েকটি উর্দুশিক্ষা প্রতিষ্ঠান। এটি একটি আধুনিকশিক্ষা প্রতিষ্ঠান।

## ইতিহাস
মোহাম্মদপুর কলেজ, মোহাম্মদপুর গার্লস কলেজ ও ধানমণ্ডি সেন্ট্রাল কলেজকে একত্রীকরণের মাধ্যমে ১৯৭৫ সালে নাম দেয়া ‘মোহাম্মদপুর সেন্ট্রাল কলেজ’। পরবর্তীকালে এই প্রতিষ্ঠানগুলো প্রতিষ্ঠার ঐতিহাসিক পরিপ্রেক্ষিত ও বাংলা ভাষা ব্যবহারের গুরুত্ব বিবেচনা করে ‘সেন্ট্রাল’ শব্দটির পরিবর্তে এর বাংলা প্রতিশব্দ ‘কেন্দ্রীয়’ গৃহীত হয়। এভাবেই কলেজের নাম হয় ‘মোহাম্মদপুর কেন্দ্রীয় কলেজ’। ১৯৬৯ সালে প্রতিষ্ঠার পর থেকে উল্লিখিত বিবর্তনের মাধ্যমে প্রতিষ্ঠানটি নানা চড়াই-উৎরাই পার হয়ে আজকের এই অবস্থানে এসে পৌঁছেছে। মানবিক, বিজ্ঞান ও ব্যবসায় শিক্ষা শাখায় উচ্চ মাধ্যমিক ও স্নাতক (পাস) পর্যায়ে যথাক্রমে ২১ ও ২১ টি বিষয়ে পাঠদান করা হয়। স্নাতক (সম্মান) ও স্নাতকোত্তর পর্যায়ে যথাক্রমে ১১ ও ১২ টি বিভাগ চালু রয়েছে। এছাড়াও জাতীয় বিশ্ববিদ্যালয়ের অধিভুক্ত প্রফেশনাল কোর্সের আওতায় স্নাতক সম্মান সমমানের বিবিএ ও কম্পিউটার সায়েন্স এন্ড ইঞ্জিনিয়ারিং (CSE) কোর্স চালু আছে।

## ক্যাম্পাস
৩.৫  একরের একটি ছোট ক্যাম্পাস। ক্যাম্পাসের ৩ দিকেই বিশাল ভবন দ্বারা ঘেরা।  ক্যাপাসের মাঝে রয়েছে খেলার মাঠ। মাঠের পাশে সারি বদ্ধ কিছু বৃক্ষ। রয়েছে একটি মসজিদ। সবসময় মুখোরিত থাকে ক্যাম্পাসটি।

## বিভাগসমূহ
বাংলা, ইংরেজি, অর্থনীতি, ভূগোল ও পরিবেশ, দর্শন, রাষ্ট্রবিজ্ঞান, মনোবিজ্ঞান, সমাজকর্ম, গার্হস্থ্য অর্থনীতি, ইসলাম শিক্ষা, ইসলামের ইতিহাস ও সংস্কৃতি, পদার্থবিদ্যা, রসায়ন, উদ্ভিদবিজ্ঞান, প্রাণীবিজ্ঞান, গণিত, হিসাববিজ্ঞান, ব্যবস্থাপনা, অর্থায়ন ও ব্যাংকিং,  বিপণন বিদ্যা, কম্পিউটারবিজ্ঞান,পর্যটন

## বহিঃসংযোগ
* দাপ্তরিক ওয়েবসাইট 

## আরো পড়ুন
* রতনতনু ঘোষ - (৩১ ডিসেম্বর, ১৯৬৪ - ৩ সেপ্টেম্বর, ২০১৬), বাংলাদেশী কবি ও সাহিত্যিক। 

## তথ্যসূত্র

বিষয়শ্রেণী:ঢাকা জেলার মহাবিদ্যালয়
বিষয়শ্রেণী:১৯৬৯-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত

বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:১৯৭২-এ বাংলাদেশে প্রতিষ্ঠিত
রক্সিথ্রোমাইসিন

**রক্সিথ্রোমাইসিন** (ইংরেজিতে:Roxithromycin) একটি আধা কৃত্রিম ম্যাক্রোলাইড অ্যান্টিবায়োটিক।  এটা শ্বাস নালী, প্রস্রাবে এবং নরম টিস্যু সংক্রমণের চিকিৎসা ব্যবহৃত হয়।এটি বর্তমানে পুরুষের চুলের ক্ষতি সংক্রান্ত চিকিৎসার জন্য ক্লিনিকাল ট্রায়াল চলছে।

## ইতিহাস
জার্মান ফার্মাসিউটিকাল কোম্পানি roussel Uclaf ১৯৮৭ সালে রক্সিথ্রোমাইসিন বের করেন।

## উপলভ্য প্রকার
রক্সিথ্রোমাইসিন সাধারণভাবে ট্যাবলেট বা মৌখিক স্থগিতাদেশ হিসাবে পাওয়া যায়।

## তথ্যসূত্র

বিষয়শ্রেণী:ম্যাক্রোলাইড অ্যান্টিবায়োটিক
বিষয়শ্রেণী:অ্যান্টিবায়োটিক
বিষয়শ্রেণী:ঔষধ
বিষয়শ্রেণী:ঔষধ প্রস্তুতি ও ব্যবহার বিজ্ঞান
মেঘা চক্রবর্তী

**মেঘা চক্রবর্তী** একজন ভারতীয় চলচ্চিত্র ও টেলিভিশন অভিনেত্রী। তার চলচ্চিত্র জগৎ-এ প্রথম আগমন ঘটে অ্যাকশন নামে একটি বাংলা চলচ্চিত্রে অভিনেতা ওম প্রকাশ সাহানি  এর বিপরীতে অভিনয় এর মাধ্যমে।এই চলচ্চিত্রটি ২০১৪ সালে মুক্তি পায়।এর পড় মেঘা চক্রবর্তী হিন্দি সিরিয়াল বা ধারাবাহিক বড়ি দেব রানি-এ অভিনয় করেন প্রধান চরিত্রে।

## পেশা

তিনি তার ক্যারিয়ার শুরু করেন ছোটপর্দায় ।তার প্রথম কাজ স্টা‌র জলসায় '‌এফ আই আর বেঙ্গল'‌। আবার স্টা‌র জলসাতেই বাংলা সিরিয়াল যত হাসি তত রান্না‌এ অভিনয় করেন। ।  তিনি অনেক বাংলা টিভি সিরিয়াল অভিনয় করেছেন। হিন্দী টেলিভিশন তার বড় কাজ ছিল বড়ি দেব রানি। এর পর, তিনি খোয়াব কি জমিন পার এবং পেশভা বাজিরাওর মতো অনেক টিভি শোতে কাজ করেছেন। তিনি করণ বোহরার বিপরীতে স্টার প্লাসেরএ কৃষ্ণা চালি লন্ডনে অভিনয় করেছেন।তিনি বেশ কয়েকটি বাঙালি চলচ্চিত্রে অভিনয় করেছেন। তার প্রথম ছবি হল বাংলা চলচ্চিত্র অ্যাকশন।তিনি চলচ্চিত্র ডেজার্ট টিয়ার্সে প্রধান চরিত্র গুলাল ভূমিকায় অভিনয় করেছিলেন, যা গ্রামীণ ভারতে নারীদের উপর অত্যাচারের চিত্র প্রদর্শন করে এবং রাজস্থানে এর শুটিং হয়েছিল।

## ব্যক্তিগত জীবন

তিনি সবসময় অভিনয় করতে পছন্দ করতেন ও এটা তার শখ।রান্না তার শখ না। কিন্তু যখন তিনি রান্না করেন, তখন তিনি আন্তরিকভাবে তা করেন। যদি মানুষ তাকে বাঙ্গালী রান্নার সাথে তাদের পরিচিত করার অনুরোধ করে, তিনি তা করেন।তিনি নাচ ভালোবাসেন ।এটা তার সব উদ্বেগ ভুলিয়ে দেয়।বাংলাতে পরমব্রত চট্টোপাধ্যায়, আবির চট্টোপাধ্যায়, খরাজ মুখার্জী  প্রমুখ তার প্রিয় অভিনেতা।তার এখন ইচ্ছে বাংলা সিনেমাতে অভিনয় করা। আর প্রিয় অভিনেত্রী দীপিকা পাড়ুকোনের সঙ্গে একটি সিনেমাতে কাজ করার।

## অভিনীত চলচ্চিত্র

## টেলিভিশন ধারাবাহিক

## তথ্যসূত্র

বিষয়শ্রেণী:ভারতীয় অভিনেত্রী
বিষয়শ্রেণী:কলকাতার নারী মডেল
বিষয়শ্রেণী:বাঙালি নারী মডেল
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কলকাতার অভিনেত্রী
গুপো সন্দেশ

**গুপো সন্দেশ** বা **গুঁফো সন্দেশ** পশ্চিমবঙ্গের একটি জনপ্রিয় মিষ্টি। এটি পাক করা ছানা থেকে প্রস্তুত দু'টি মন্ডকে হাত দিয়ে পাশাপাশি চেপে লাগানো এক জোড়া গোলাকৃতি সন্দেশ। এই জন্য একে **জোড়া সন্দেশ**ও বলা হয়। গুপো সন্দেশের বৈশিষ্ট্য হল যে এটি শুধুমাত্র গরুর দুধের ছানা থেকেই তৈরী হয়। গুপো সন্দেশের জন্মস্থান হুগলি জেলার সুপ্রাচীন জনপদ গুপ্তিপাড়া। গুপ্তিপাড়া ও পানিহাটির গুপো সন্দেশ ভীষণ জনপ্রিয়। খাদ্যরসিকদের কাছে গুপো সন্দেশই গুপ্তিপাড়ার প্রধান আকর্ষণ। গুপো সন্দেশকে বাংলার প্রথম ব্র্যান্ডেড মিষ্টি বলে মনে করা হয়।

## নামকরণ
ধর্মচর্চার পীঠস্থান হওয়ার জন্য গুপ্তিপাড়াকে 'গুপ্ত বৃন্দাবন' বলা হত। ক্রমে 'গুপ্ত বৃন্দাবন পল্লী', তার থেকে 'গুপ্ত পল্লী' এবং পরিশেষে গুপ্তিপাড়া নাম হয়। কথিত আছে যে গুপ্তিপাড়াতেই সন্দেশের জন্ম। এখানেই প্রথম তৈরী হয় সন্দেশের মিশ্রণ যা মাখা সন্দেশ নামে পরিচিত। পরে সেই মাখা সন্দেশকেই আকার দিয়ে তৈরী হয় গুপো সন্দেশ। কলকাতায় এই সন্দেশ জনপ্রিয় হলে তা 'গুপ্তিপাড়ার সন্দেশ' বা সংক্ষেপে 'গুপো সন্দেশ' বলে পরিচিতি লাভ করে। একটি মত অনুসারে লোকমুখে উচ্চারণে বিকৃতির ফলে গুপো সন্দেশ কালক্রমে 'গুঁফো সন্দেশ' নামে পরিচিত হয়েছে। অপর মতে সন্দেশটি খাওয়ার সময় গোঁফে লেগে যায় বলে তার নাম হয়েছে গুঁফো সন্দেশ।

## ইতিহাস
গুপো সন্দেশের সৃষ্টিকর্তা বা জন্মসাল জানা যায় না। তবে ঊনবিংশ শতকের প্রথম দিকে গুপো সন্দেশ প্রস্তুত হত, এমন তথ্য পাওয়া যায়। ১৮৫৪ সালে বাংলায় প্রথম রেলপথ হওয়ার আগে থেকেই গুপ্তিপাড়া থেকে নৌকা পথে সন্দেশ যেত কলকাতাসহ বাংলার বিভিন্ন স্থানে। গুপো সন্দেশ কালক্রমে কলকাতার অভিজাতদের মধ্যে জনপ্রিয় হয়। উৎসবে অনুষ্ঠানে কলকাতার অভিজাতরা গুপ্তিপাড়ায় ছুটতেন গুপো সন্দেশ কিনতে। ঊনবিংশ শতকের প্রথম ভাগে পানিহাটির গুপো সন্দেশ কলকাতায় খুব জনপ্রিয় হয়।

## প্রস্তুত প্রণালী
গুপো সন্দেশের মূল উপাদান গরুর দুধের ছানা, চিনি এবং খেজুর গুড়। গুপো সন্দেশে সাধারণত খেজুর গুড় ব্যবহার করা হয়। তাই প্রস্তুতকারকরা শীতকালে সারা বছরের জন্য খেজুর গুড় মজুত করে রাখেন। গুড়ের পরিবর্তে চিনিও ব্যবহার করা হয়। আদিতে মাখা সন্দেশ থেকে গুপো সন্দেশ তৈরী হলেও, বর্তমানে মাখা সন্দেশের থেকে গুপো সন্দেশের পাক অনেকটাই আলাদা। বিশাল কড়াইতে প্রথমে ছানা পাক দেওয়া হয়। তারপর সেই ছানা কাপড়ে মুড়ে তাতে কাঠ দিয়ে বারি মেরে মেরে অতিরিক্ত জল বের করে দেওয়া হয়। এরপর সেই ছানা হাতে পাক দিয়ে দু'টি করে সন্দেশ জুড়ে জুড়ে তৈরী হয় গুপো সন্দেশ।

## তথ্যসূত্র

বিষয়শ্রেণী:মিষ্টি
বিষয়শ্রেণী:হুগলি জেলা
রোটার‌্যাক্ট

থাম্ব|ঘূর্ণিঝড় হারিকেন-এ ক্ষতিগ্রস্তদের সাহায্যে বিশ্বের সর্ববৃহৎ যুব সংগঠনের কর্মীরা
**রোটার‍্যাক্ট** হচ্ছে বিশ্বের সর্ববৃহৎ যুব সংগঠন যা ১৮ থেকে ৩০ বছর বয়সী তরুণ-তরুণীদের মাধ্যমে পরিচালিত এবং রোটারি ইন্টারন্যাশনাল এর সহযোগী হিসেবে কাজ করছে। গত ১৩ই মার্চ ২০১৮ বিশ্বের সর্ববৃহৎ যুব সংগঠন হিসেবে রোটার‍্যাক্ট আন্দোলন পার করেছে গৌরবময় ৫০বছর । ১৮ থেকে ৩০ বছরের তরুন-তরুনীরা এই সংগঠন এর সাথে যুক্ত হয়ে কাজ করতে পারে। এটা সাধারনত কলেজ এবং বিশ্ববিদ্যালয়ের শিক্ষার্থীদের দ্বারাই পরিচালিত হয়।

Rotary International ১৯৬৬ সালে অ্যামেরিকার টেক্সাসে হোস্টন ইউনিভার্সিটির এক দল ছাত্রকে দায়িত্ব দেয় একটি আন্তর্জাতিক যুব সংগঠনের নাম ও কর্ম পদ্ধতি প্রণয়নের জন্য। উক্ত কমিটি Rotaract শব্দটি সংগঠনের নাম হিসেবে গ্রহণ করে যা Rotary in Action এর সংক্ষিপ্তরুপ। এরপর নর্থ ক্যারোলিনায় ১৯৬৮সালে রোটার‍্যাক্ট এর কার্যক্রম শুরু হয়। মার্কিন যুক্তরাষ্ট্রের ইলিনয়িস অঙ্গরাজ্যের এভানস্টোনে এর সদর দফতর অবস্থিত।

রোটার‍্যাক্ট আন্দোলনের উদ্দেশ্য হচ্ছে, নিজ ব্যক্তিত্ব বিকাশে তরুন-তরুণীদের মধ্যে জ্ঞান ও কর্ম দক্ষতা বৃদ্ধির সুযোগ সৃষ্টি করা, তাদের জনগোষ্ঠীর বাস্তব ও সামাজিক চাহিদার প্রতি মনযোগী হওয়া এবং বন্ধুত্ব ও সেবার সাংগঠনিক কাঠামোর মাধ্যমে সমগ্র বিশ্বের সকল মানুষের মধ্যে উন্নততর সম্পর্ক গড়ে তোলা।

সংগঠন টির মাধ্যমে দায়িত্বশীলতা, অনুষ্ঠান পরিচালনা, উপস্থাপনা, সাংগঠনিক দক্ষতা এবং ব্যক্তিগত উন্নয়নসহ দেশ ও প্রবাসে অনেক বন্ধু, অনেক গুণিজনের সান্নিধ্য পাওয়ার সুযোগ রয়েছে, যাদের কাছ থেকে প্রতিনিয়ত প্রতিটি পরিচয়ে নতুন কিছু শেখার দ্বার উন্মোচিত হবে। বিভিন্ন জনকল্যাণমূখী ও সেবামূলক প্রকল্প গ্রহণের পাশাপাশি রোটারী ফাউন্ডেশনের অর্থায়ণে বিশ্বের বিভিন্ন বিশ্ববিদ্যালয়ে পড়াশোনার জন্য স্কলারশিপ, মানবধর্মী প্রকল্পে, বিশ্বশান্তি প্রতিষ্ঠায় পিস ফেলোশিপ প্রদাণের মাধ্যমে বিভিন্ন দেশে সফরে নিয়ে যাওয়া হয়।

রোটার‍্যাক্ট আন্দোলন হচ্ছে বিশ্বের সবচেয়ে ক্রমবর্ধমান ক্লাব কার্যক্রম যা অতি অল্প সময়ে বিশ্বব্যাপী ছড়িয়ে পড়ে। রোটার‍্যাক্ট আন্দোলন জনপ্রিয়তার সবচেয়ে বড় কারণ হচ্ছে তার অসাধারণ সব নিয়মনীতি যা রোটারি ইন্টারন্যাশনাল কর্তৃক অনুমোদিত। প্রত্যেক রোটার‍্যাক্ট ক্লাবের জন্য অভিভাবক রোটারি ক্লাবের প্রয়োজন হয়। প্রতি বছরের ১লা জুলাই সারা বিশ্বে এক যোগে সব ক্লাবের নেতৃত্বের পরিবর্তন ঘটে এবং ৩০শে জুন সে নেতৃত্বের অবসান ঘটে। এই ক্লাবের মেম্বাররা রোটার‍্যাক্টর হিসেবে পরিচিত। বর্তমানে সারাবিশ্বে প্রায় ১১হাজার রোটার‍্যাক্ট ক্লাব এবং প্রায় ২.৫লাখ রোটার‍্যাক্টর রয়েছে।

## কার্যক্রমসমূহ

রোটার‍্যাক্টের বেশিরভাগ কার্যক্রমগুলি ক্লাব পর্যায়ে পরিচালিত হয়। সাধারণত প্রতি দুই সপ্তাহে রোটার‍্যাক্ট ক্লাবগুলি আনুষ্ঠানিক বৈঠকে বসে, যেখানে থাকে ভবিষ্যত বক্তা, বিশেষ কোনও আয়োজন, সামাজিক কার্যক্রম, আলোচনা বা অন্যান্য রোটার‍্যাক্ট ক্লাবে ভ্রমণ কিংবা অন্যান্য ক্লাবের সাথে যুগ্মবৈঠক। এছাড়া ক্লাব সদস্যদের সেবামূলক প্রকল্পের কাজ, সামাজিক ইভেন্ট, অথবা পেশাদারী বা নেতৃত্বের উন্নয়ন বিষয়ক কর্মশালার আয়োজনের দিনগুলোতে ক্লাবের সদস্যরা একসঙ্গে একত্রিত হওয়ার মাধ্যমে বন্ধুত্বপূর্ণ সম্পর্ক বজায় রাখে।

এছাড়াও রোটার‍্যাক্ট  ক্লাব বৈশ্বিক প্রভাব সৃষ্টি করতে নিম্নোক্ত ইভেন্ট সমূহ আয়োজন করে থাকে:

*বিশ্ব রোটার‍্যাক্ট সপ্তাহ
*রোটারি ইয়ুথ লিডারশীপ এওয়ার্ড
*রোটার‍্যাক্ট মাল্টিডিস্ট্রিক্ট অনুৃষ্ঠান
*রোটার‍্যাক্ট রিকনভেনশন মিটিং
* ইন্টেরোটা

## তথ্যসূত্র
Rotary international
বিষয়শ্রেণী:আন্তর্জাতিক সংগঠন
বিষয়শ্রেণী:ইলিনয় ভিত্তিক সংগঠন
মসজিদ মিশন একাডেমী, রাজশাহী

**মসজিদ মিশন একাডেমী** বাংলাদেশের রাজশাহী বিভাগে অবস্থিত একটি আধাসরকারী শিক্ষাপ্রতিষ্ঠান। এই প্রতিষ্ঠানটি স্কুল এবং কলেজ শাখায় পাঠদান করা হয়।

## ইতিহাস
১৯৮১ সালে মসজিদ মিশন একাডেমি, মির্জাপুর নামে একাডেমির যাত্রা শুরু হয়। প্রাথমিক নির্মাণ কাজ শেষ করার পর ১৯৮২ সালে মিশনের নিজস্ব জমি বড়কুঠিতে এই একাডেমির কার্যক্রম আরম্ভ হয়। প্রতিষ্ঠানটি মসজিদ মিশন ফাউন্ডেশন রাজশাহী জেলা শাখার মাধ্যমে পরিচালিত হয়।

## অবকাঠামো

## পাঠদান
এস.এস.সি ও  এইচ.এস.সি পরীক্ষায় যথাক্রমে ১৯৯১ এবং ১৯৯৭ সালে ছাত্র-ছাত্রীগন প্রথম অংশগ্রহণ করে।

## বিতর্ক
মধ্যপ্রাচ্যসহ বহির্বিশ্বের বিভিন্ন দেশ থেকে তহবিল এনে ব্যবহারকারী মসজিদ মিশন একাডেমির বিরুদ্ধে নাশকতা ও সন্ত্রাসবিরোধী আইনে দায়েরকৃত মামলার আসামীদের প্রতিষ্ঠানটিতে নিয়োগ দেয়ার অভিযোগ রয়েছে। ২০১৬ সালে বাংলাদেশের স্বরাষ্ট্রমন্ত্রণালয় গোয়েন্দা প্রতিবেদনের ওপর ভিত্তি করে শিক্ষামন্ত্রণালয়ের প্রতি একটি চিঠি ইস্যু করে। সেখানে বলা হয়, মানবতাবিরোধী অপরাধের দায়ে নিবন্ধন হারানো জামায়াতে ইসলামী বাংলাদেশের গোপন রাজনৈতিক তৎপরতায় মসজিদ মিশন একাডেমি স্কুল ও কলেজ ব্যবহৃত হয়। রাষ্ট্র নির্ধারিত বইয়ের বাইরে জামায়াতে ইসলামীর নির্ধারণ করে দেয়া বই এই প্রতিষ্ঠানে পড়ানো হয়।

বিতর্ক ওঠার পর বাংলাদেশের নিরীক্ষা অধিদফতর প্রতিষ্ঠানটিতে নিরীক্ষা সম্পন্ন করে গুরুতর আর্থিক অসংগতি পায়। তাদের প্রতিবেদনে বলা হয়, প্রতিষ্ঠানটিতে শিক্ষার্থীদের কাছ থেকে ফাউন্ডেশনের নামে বাধ্যতামূলক অর্থ আদায় করা হয়। এসব অর্থ ব্যয়ের কোনো হিসেব সংরক্ষণ করা হয় না, যা আইনবিরোধী। পাশাপাশি ১০ বছরে প্রায় ১১ কোটি টাকা আত্মসাতের তথ্যও প্রতিবেদনে প্রদান করা হয়।

শিক্ষা মন্ত্রণালয় সংক্রান্ত সংসদীয় স্থায়ী কমিটির এক সদস্য সংবাদ সম্মেলন করে অভিযোগ করেন, আত্মসাৎকৃত অর্থ রাষ্ট্রবিরোধী তৎপরতায় ব্যয় করা হয়েছে। তিনি একই সঙ্গে অভিযোগ করেন, এই প্রতিষ্ঠানে ইসলাম ধর্মাবলম্বীদের বাইরে কোনো নিয়োগ হয় না। এমনকি শিক্ষার্থী ভর্তিও হয় না, যা দেশের সংবিধানের সঙ্গে সাংঘর্ষিক। তিনি মসজিদ মিশন ফাউন্ডেশনের নিবন্ধন বাতিল করে রাষ্ট্রের এমপিওভুক্ত অন্য শিক্ষাপ্রতিষ্ঠানগুলো যেভাবে পরিচালিত হয়, মসজিদ মিশন একাডেমি স্কুল ও কলেজের তিনটি শাখাকে সেভাবে পরিচালনার দাবি করেন।

এসব তথ্যের বিরুদ্ধে অবশ্য মসজিদ মিশন একাডেমি স্কুল ও কলেজের প্রাক্তন শিক্ষার্থীদের ব্যানারে একটি বিবৃতি জামায়াতে ইসলামী বাংলাদেশের মুখপত্র হিসেবে পরিচিত দৈনিক সংগ্রামে প্রকাশিত হয়।

এর আগে ২০০৫ সালে প্রথম এই প্রতিষ্ঠানটির শিক্ষাদান পদ্ধতি ও পাঠ্যসূচি নিয়ে বিতর্ক তৈরি হয়। কারণ জঙ্গিবাদের দায়ে নিষিদ্ধ সংগঠন জামাআতুল মুজাহিদিন বাংলাদেশের (জেএমবি) পক্ষ থেকে সে বছরের ১৭ আগস্ট দেশজুড়ে সিরিজ বোমা হামলা ও ঝালকাঠিতে বোমা মেরে বিচারক হত্যামামলার অন্যতম আসামী মামুন ছিলেন এই প্রতিষ্ঠানের ছাত্র।

## আরো দেখুন
* রাজশাহী কলেজ
* রাজশাহী বিশ্ববিদ্যালয়

## তথ্যসূত্র

বিষয়শ্রেণী:রাজশাহী জেলার মাদ্রাসা
বিষয়শ্রেণী:১৯৮১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৮১-এ বাংলাদেশে প্রতিষ্ঠিত
বিষয়শ্রেণী:রাজশাহী জেলার মহাবিদ্যালয়
বিষয়শ্রেণী:রাজশাহী জেলার বিদ্যালয়
বিষয়শ্রেণী:রাজশাহী
ক্যাম্পস কুইনোলিন সংশ্লেষণ

**ক্যাম্পস কুইনোলিন সংশ্লেষণ** (**ক্যাম্পস চক্রায়ন** নামেও পরিচিত) হল একটি রাসায়নিক বিক্রিয়া যেখানে দুটি ভিন্ন হাইড্রক্সিকুইনোলিন (**A** ও **B**) থেকে হাইড্রক্সাইড আয়নের সহযোগিতায় অর্থো-অ্যাসাইলঅ্যামিনোএসিটোফেনোন তৈরি হয়।

center|500px|ক্যাম্পস কুইনোলিন সংশ্লেষণ

হাইড্রোক্সিকুইনোলিনসমূহ উৎপন্নের (**A** ও **B**) আপেক্ষিক অনুপাত নির্ভর করে বিক্রিয়ার শর্ত এবং বিক্রিয়া সূচনাকারী উপাদানসমূহের বিন্যাসের উপর। যদিও বিক্রিয়ার উৎপাদ সাধারণত কুইনোলিন (ইনল গঠন) হিসেবেই পরিচিত, ধারণা করা হয় যে কিটো গঠন বিক্রিয়াটিকে কঠিন এবং তরল উভাবস্থায় প্রভাবিত করেই উৎপাদ হিসেবে কুইনোলিন তৈরি করে।

ক্যাম্পস বিক্রিয়ার একটি উদাহরণ নিম্নরূপ:

center|500px|ক্যাম্পস কুইনোলিন সংশ্লেষণ

## আরো দেখুন
*কনার্ড-লিমপ্যাক সংশ্লেষণ
*ডবনার বিক্রিয়া

## তথ্যসূত্র

বিষয়শ্রেণী:কুইনোলিন গঠনকারী বিক্রিয়াসমূহ
বিষয়শ্রেণী:ব্যক্তিনামাঙ্কিত বিক্রিয়া
বরুমায়িন নিরম শিবাপ্পু

***বরুমায়িন নিরম শিবাপ্পু*** () হচ্ছে ১৯৮০ সালে মুক্তিপ্রাপ্ত একটি ভারতীয় তামিল চলচ্চিত্র যেটি পরিচালনা করেন খ্যাতনামা পরিচালক কৈলাস বলচন্দ, এ চলচ্চিত্রে কমল হাসন এবং শ্রীদেবী মুখ্য ভূমিকায় অভিনয় করেন। চলচ্চিত্রটি তেলুগু ভাষায় অনুবাদ করে 'আকালী রাজ্যম' নামে ১৯৮১ সালে মুক্তি দেওয়া হয় যদিও কিছু দৃশ্য তেলুগু ভাষায় নতুন করে ধারণ করতে হয়েছিলো পরিচালক বলচন্দকে। ১৯৮৩ সালে চলচ্চিত্রটির হিন্দি পুনঃনির্মাণ মুক্তি দেন বলচন্দ যার নাম ছিল 'যারা ছি যিন্দেগি'। চলচ্চিত্রটি ফিল্মফেয়ার সেরা চলচ্চিত্র পুরস্কার - তামিল পেয়েছিলো। চলচ্চিত্রটির সঙ্গীত পরিচালক ছিলেন মনয়ঙ্গত সুব্রমণিয়ন বিশ্বনাথন এবং দুটি গানের গীতি বিপ্লবী কবি সুব্রাহ্মণ ভারতীর কবিতা থেকে নেওয়া হয়েছিলো।

## কাহিনীসংক্ষেপ
এস. রঙ্গন (কমল হাসন) এবং তার একটি বন্ধু (আর. দিলীপ) দিল্লীর একটি মেসে ভাড়া থাকেন, একদিন তাদের মেসে তামিলনাড়ু প্রদেশের তাঞ্জর গ্রামের একটি লোক (এস ভে শেখর) এসে ওঠেন থাকার জন্য। রঙ্গন তার সাথে পরিচিত হয় এবং তারা একত্রে বসবাস করা  শুরু করে। রঙ্গনসহ বাকী দুই পুরুষই চাকরি না পেয়ে হতাশ থাকে। রঙ্গন আবার রগচটা ধরনের মানুষ, তার ভারতের সমাজ-ব্যবস্থা পছন্দ নয়, রঙ্গন তার বাবা সুন্দরম পিল্লাই (পূর্ণম বিশ্বনাথান) এর সাথে ঝগড়া করে দিল্লী এসেছে। রঙ্গনের সাথে একদিন দেবী (শ্রীদেবী) নামের একটি মেয়ের সাথে বাস-স্টেশনে দেখা হয় যে মঞ্চনাটক অভিনেত্রী। এই মেয়ের সঙ্গে রঙ্গনের শখ্যতা গড়ে ওঠে যেটি পরবর্তীতে দেবীর মঞ্চনাটক পরিচালক প্রতাপ (প্রতাপ পোথেন) এর হিংসার কারণ হয়ে দাঁড়ায়। সিনেমার শেষদিকে দেখা যায় যে রঙ্গন নাপিতের পেশা বেছে নিয়েছে  এবং দেবীর সাথে বাস করছে।

## চরিত্র
*কমল হাসন - রঙ্গন
*শ্রীদেবী - দেবী
*পূর্ণম বিশ্বনাথন - সুন্দরম পিল্লাই
*এস. ভে. শেখর - তাম্বু
*আর. দিলীপ - দিলীপ
*প্রতাপ কে. পোথেন - প্রতাপ
*ওরু ভিরাল কৃষ্ণ রাও - দেবী'র বাবা
*তেঙ্গাই শ্রীনিবাস - রঙ্গনের সেলুন কাস্টমার (কৃতিত্ব দেওয়া হয়নি)

## গানের তালিকা

## পুরস্কারসমূহ
*শ্রেষ্ঠ পরিচালক বিভাগে ফিল্মফেয়ার পুরস্কার - তামিল - কৈলাস বলচন্দ
*শ্রেষ্ঠ চলচ্চিত্র বিভাগে ফিল্মফেয়ার পুরস্কার - তামিল - আর. ভেঙ্কটরমণ (প্রযোজক)
*শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার - কমল হাসন
*শ্রেষ্ঠ পরিচালক বিভাগে তামিলনাড়ু রাজ্য চলচ্চিত্র পুরস্কার - কৈলাস বলচন্দ

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৮০-এর চলচ্চিত্র
বিষয়শ্রেণী:১৯৮০-এর দশকের তামিল ভাষার চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:ভারতে দারিদ্র্য সম্পর্কে চলচ্চিত্র
বিষয়শ্রেণী:এম. এস. বিশ্বনাথন সুরারোপিত চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:ভারতীয় ব্যঙ্গাত্মক চলচ্চিত্র
কামরুল ইসলাম রাব্বি

অন্য ব্যবহারের জন্য, দেখুন কামরুল ইসলাম (দ্ব্যর্থতা নিরসন)।

**কামরুল ইসলাম** (জন্ম: ১০ ডিসেম্বর, ১৯৯১) পটুয়াখালীতে জন্মগ্রহণকারী বাংলাদেশের আন্তর্জাতিক ক্রিকেটার। বাংলাদেশ ক্রিকেট দলের সদস্য। **রাব্বি** নামে সমধিক পরিচিত **কামরুল ইসলাম** ঘরোয়া প্রথম-শ্রেণীর ক্রিকেট ও লিস্ট এ ক্রিকেটে বরিশাল বার্নার্স, বাংলাদেশ এ, কুমিল্লা ভিক্টোরিয়ান্স, বাংলাদেশ ক্রিকেট বোর্ড একাদশ, বিসিবি নির্বাচিত একাদশের পক্ষে খেলেছেন। দলে তিনি মূলতঃ ডানহাতে মিডিয়াম ফাস্ট বোলিং করে থাকেন। এছাড়াও ডানহাতে নিচের সারিতে ব্যাটিং করে থাকেন তিনি।

## প্রারম্ভিক জীবন
খুব অল্প বয়সেই ২০০৮-০৯ মৌসুম থেকে অদ্যাবধি বরিশাল বিভাগের প্রতিনিধিত্ব করছেন। অক্টোবর, ২০০৮ সালে সিলেট বিভাগের বিপক্ষে প্রথম-শ্রেণীর ক্রিকেটে অভিষেক ঘটে তার। ঐ খেলায় তাকে ব্যাটিং করতে হয়নি। কিন্তু বল হাতে নিয়ে ষোলো ওভারে পেয়েছেন ৩/৩৩। এছাড়াও বাংলাদেশ প্রিমিয়ার লিগে বরিশাল বার্নার্সের পক্ষে খেলছেন তিনি।

২০০৯ সাল থেকে অনূর্ধ্ব-১৯ দলের পক্ষে খেলছেন। পাকিস্তান ও শ্রীলঙ্কার বিপক্ষে চার উইকেট লাভের ফলে ২০১০ সালের অনূর্ধ্ব-১৯ ক্রিকেট বিশ্বকাপে বাংলাদেশের প্রতিনিধিত্ব করার সুযোগ লাভ করেন।

## ঘরোয়া ক্রিকেট
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে ফরচুন বরিশাল তাকে কিনে নেয়। ৮ ডিসেম্বর ২০২০, মিনিস্টার গ্রুপ রাজশাহীর বিপরীতে নুরুল হাসান, নাজমুল হোসেন শান্ত ও ফরহাদ রেজাকে পর পর তিনটি বলে তুলে নিয়ে টি২০ ক্রিকেটে নিজের প্রথম হ্যাট্রিক লাভ করেন।

## আন্তর্জাতিক ক্রিকেট
নভেম্বর, ২০১৫ সালে সফরকারী সফরকারী জিম্বাবুয়ের বিপক্ষে একদিনের আন্তর্জাতিকের সিরিজে অংশ নেয়ার জন্য তাকে মনোনীত করা হয়। ২০ অক্টোবর, ২০১৬ তারিখে সফরকারী ইংল্যান্ডের বিপক্ষে তার টেস্ট অভিষেকে হয়।

## তথ্যসূত্র

## আরও দেখুন
* অলোক কাপালি
* মাশরাফি বিন মর্তুজা
* বরিশাল বার্নার্স
* ২০১৬-১৭ ইংল্যান্ড ক্রিকেট দলের বাংলাদেশ সফর

## বহিঃসংযোগ
* Kamrul Islam Rabbi at ESPNcricinfo

বিষয়শ্রেণী:বাংলাদেশী ক্রিকেটার
বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:বাংলাদেশ পূর্বাঞ্চলের ক্রিকেটার
বিষয়শ্রেণী:বাংলাদেশ দক্ষিণাঞ্চলের ক্রিকেটার
বিষয়শ্রেণী:বরিশাল বিভাগের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:ক্রিকেট কোচিং স্কুলের ক্রিকেটার
বিষয়শ্রেণী:ভিক্টোরিয়া স্পোর্টিং ক্লাবের ক্রিকেটার
বিষয়শ্রেণী:বাংলাদেশ অনূর্ধ্ব-২৩ দলের ক্রিকেটার
বিষয়শ্রেণী:রাজশাহী রয়্যালসের ক্রিকেটার
বিষয়শ্রেণী:গাজী গ্রুপের ক্রিকেটার
বিষয়শ্রেণী:পটুয়াখালী জেলার ব্যক্তি
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বরিশাল বিভাগ থেকে আগত ক্রিকেটার
বিষয়শ্রেণী:আমেরিকান ইন্টারন্যাশনাল ইউনিভার্সিটি-বাংলাদেশের প্রাক্তন শিক্ষার্থী
অসমীয়া প্রতিদিন

**অসমীয়া প্রতিদিন**  () অসম থেকে প্রকাশিত একটি দৈনিক পত্রিকা। এটি ১৯৯৫ সালে প্রথম প্রকাশিত হয়। এটির প্রতিষ্ঠাকালীন সম্পাদক ছিলেন অজিত কুমার ভূঞা। প্রথম কার্যনির্বাহী সম্পাদক পরাগ কুমার দাস। প্রাক্তন সম্পাদকগণ হলেন অদীপ কুমার ফুকন, মনজিত মহন্ত। বর্তমান প্রধান সম্পাদক হচ্ছেন হাইদর হুছেইন, সম্পাদক নিত্য বরা আর নির্বাহী সম্পাদক সঞ্জীব কুমার ফুকন। এটি সবচেয়ে বড় দৈনিক প্রচারিত অসমীয়া দৈনিক। জয়ন্ত বরুয়ার মালিকানাধীন এই কাগজের গ্রুপ থেকে প্রকাশিত অন্য কাগজ ও ম্যাগাজিন হল: সাদিন, সাতসরী এবং নন্দিনী। এই খবরের কাগজের চারটি সংস্করণ গুয়াহাটি, ডিব্রুগড়, উত্তর লখিমপুর আর বঙাইগাঁও থেকে একসাথে প্রকাশ পায়।

## বিভাগ
এই পত্রিকায় অসমকে কেন্দ্র করে সমস্ত উত্তর পূর্ব ভারতের বিষয়, কিছু পরিমাণে আন্তর্জাতিক সংবাদ, আলোকচিত্রাদি প্রকাশিত হয়। পত্রিকাটি আসামের ৪ জায়গা থেকে প্রকাশিত হয় - গৌহাটি, বন্গাইগাওন, দিব্রুগড় এবং উত্তর লক্ষিমপুর। এছাড়াও পত্রিকার ইন্টারনেট সংস্করণ রয়েছে। পত্রিকাটি সাধারণত ১২ পাতার হয়ে থাকে, যার প্রত্যেক পাতা অনুসারে বার্তা প্রকাশের শ্রেণীকরণ করা হয়। পাতাসমূহ সাধারণত আঞ্চলিক খবর, সম্পাদকীয়, সাহিত্য, আন্তর্জাতিক খবর, খেলার-জগত ইত্যাদি ভাগে বিভক্ত।
from Guwahati, Bongaigaon, Dibrugarh, and North Lakhimpur

## তথ্যসূত্র

## বহিঃসংযোগ
* অসমীয়া প্রতিদিনের ইন্টারনেট সংস্করণ 

বিষয়শ্রেণী:অসমীয়া ভাষার সংবাদপত্র
বিষয়শ্রেণী:১৯৯৫-এ আসামে প্রতিষ্ঠিত
নিউ অরলিন্স কেন্দ্রীয় ব্যবসাহিক জেলা

**নিউ অরলিন্স কেন্দ্রীয় ব্যবসাহিক জেলা** হল নিউ অরলিন্স শহরের মূল কেন্দ্র। এখানেই এই শহরের বেশির ভাগ ব্যবসাহিক প্রতিষ্ঠান রয়েছে।শহরটির সবচেয়ে বেশি কাজ-কর্ম এখানেই সম্পাদিত হয়।এটির শহরটির অর্থনীতির মূল চালিকা শক্তি।এই কেন্দ্রীয় ব্যবসাহিক জেলাটি মিসিসিপি নদীর তীরে অবস্থাত।

## তথ্যসূত্র

বিষয়শ্রেণী:কেন্দ্রীয় ব্যবসাহিক জেলা
বিষয়শ্রেণী:নিউ অরলিন্স
বিষয়শ্রেণী:মার্কিন যুক্তরাষ্ট্রের কেন্দ্রীয় বাণিজ্যিক এলাকা
জোসেফ প্যাগেট সমাধি

থাম্ব|জোসেফ প্যাগেট সমাধি
**জোসেফ প্যাগেট সমাধি** ঢাকার খ্রিস্টান সমাধিক্ষেত্র, ঢাকায় অবস্থিত একটি পুরনো খ্রিস্টান সমাধি। এ সমাধিটি বাংলাদেশ প্রত্নতত্ত্ব অধিদপ্তরের পুরাকীর্তির তালিকাভুক্ত।
## সময়
সমাধিস্থ জোসেফ প্যাগেট ১৭২৪ সালের ২৬ মার্চ মৃত্যুবরণ করেন।  অতএব সমাধিটি প্রায় ৩০০ বছর পুরাতন। এ সমাধিটি খ্রিস্টান সমাধিক্ষেত্রের সবচেয়ে পুরনো সমাধি।

## জোসেফ প্যাগেট এর পরিচয়
তার পুরো নাম চ্যাপলিন রেভারেন্ড জোসেফ প্যাগেট (অথবা প্যাজেট)। তিনি কলকাতার মন্ত্রী ছিলেন।  তিনি ২৬ বছর বয়সে মৃত্যুবরণ করেন।
## আরও দেখুন
* বাংলাদেশের প্রত্নতাত্ত্বিক স্থানের তালিকা
* খ্রিস্টান সমাধিক্ষেত্র, ঢাকা
* কলম্বো শাহীব সমাধি

## তথ্যসূত্র

বিষয়শ্রেণী:ঢাকা জেলার দর্শনীয় স্থান
বিষয়শ্রেণী:বাংলাদেশের কবরস্থান
বিষয়শ্রেণী:খ্রিস্টান সমাধিস্থল
সিটি অব লন্ডন

**সিটি অব লন্ডন** () হলো লন্ডন শহরের মূল বা কেন্দ্রীয় অংশ। এই অংশের আয়তন ।২০১১ সালের হিসাবে এখানে ৮,০৭২ জন বসবাস করেন। এটি ৫০ খ্রিস্টাব্দে রোমানরা নির্মাণ করে। মূলত এখানে সেতু নির্মাণ এর পর সেতুকে কেন্দ্র করে সিটি অব লন্ডন গড়ে ওঠে।২০০ সালে সিটি অফ লন্ডনকে মাটির প্রাচীর দিয়ে ঘিরে ফেলা হয়েছিলো শহরের অন্য অংশ থেকে পৃথক রাখতে।

## তথ্যসূত্র

## বহিঃসংযোগ

* City of London Corporation - the City's local government website
* The (Secret) City of London, Part 1: History - Video link
* The (Secret) City of London, Part 2: Government - Video link

বিষয়শ্রেণী:লন্ডন

বিষয়শ্রেণী:৮৮৬-এর স্থাপনা
লন্ডন, সিটি অব
লন্ডন, সিটি অব
বিষয়শ্রেণী:লন্ডনের অর্থনীতি
লন্ডন, সিটি অব
বিষয়শ্রেণী:গ্রেটার লন্ডন
লন্ডন, সিটি অব
বিষয়শ্রেণী:লন্ডনে স্থানীয় সরকার
বিষয়শ্রেণী:৮৮৬-এ প্রতিষ্ঠিত
বিষয়শ্রেণী:লন্ডনের সিটি
বিষয়শ্রেণী:আর্থিক প্রতিষ্ঠান এলাকা
বিষয়শ্রেণী:বিদেশী আর্থিক প্রতিষ্ঠান কেন্দ্র
বিষয়শ্রেণী:লন্ডন শহর
বিষয়শ্রেণী:লন্ডনের স্থানীয় সরকার
জ্যাক রুডল্‌ফ

**জ্যাকোবাস আন্দ্রিজ জ্যাকুয়েস রুডল্‌ফ** (; জন্ম: ৪ মে, ১৯৮১) ট্রান্সভাল প্রদেশের স্প্রিংস এলাকায় জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি।

প্রথম-শ্রেণীর ক্রিকেটে গ্ল্যামারগন ও টাইটান্সের পক্ষে খেলছেন **জ্যাক রুডল্‌ফ**। প্রিটোরিয়ায় অবস্থিত জনপ্রিয় ও সুপরিচিত সরকারি আফ্রিকান্স হোয়ের সিউনস্কুলে অধ্যয়ন করেছেন তিনি।

## খেলোয়াড়ী জীবন
২০০৩ সালে দক্ষিণ আফ্রিকার টেস্ট দলে খেলার জন্য মনোনীত হন। এরপূর্বে ২০০২ সালে সিডনিতে অনুষ্ঠিত নববর্ষের টেস্টে তাকে দলে অন্তর্ভুক্তির বিষয়ে বিতর্কের সূত্রপাত ঘটে। অ-শ্বেতাঙ্গদের কোটা প্রথাকে অস্বীকার করে তাকে দলে নেয়া হয়। পরবর্তীতে জাস্টিন অনটং তার স্থলাভিষিক্ত হয়েছিলেন। তবে, দল নির্বাচকমণ্ডলী ঘরোয়া ক্রিকেটে তার ক্রীড়াশৈলীর দিকে নজর রাখছিলেন।

বাংলাদেশের বিপক্ষে তার টেস্টে অভিষেক ঘটে। ঐ খেলায় তিনি ২২২* রানে অপরাজিত থাকেন যা তার প্রথম-শ্রেণীর ক্রিকেটে ব্যক্তিগত সর্বোচ্চ সংগ্রহ। ২০১৩ সাল পর্যন্ত এ সংগ্রহটি যেকোনো বামহাতি ব্যাটসম্যানের মধ্যে সর্বোচ্চ। এরফলে নিউজিল্যান্ডীয় হামিশ রাদারফোর্ডের ইংল্যান্ডের বিপক্ষে করা ১৭১ রানের রেকর্ডটি ম্লান হয়ে যায়। এ সময় তিনি বোয়েতা ডিপেনারের সাথে ৪২৯ রানের অপরাজিত জুটি গড়েন। চট্টগ্রাম টেস্টে এ জুটি তৃতীয় উইকেটে নতুন দক্ষিণ আফ্রিকান রেকর্ড সৃষ্টি করে ও অভিষেকে কোন ক্রিকেটারের সর্বোচ্চ সংগ্রহ।

ডিসেম্বর, ২০০৫ সালে স্বাগতিক অস্ট্রেলিয়ার বিপক্ষে পার্থ টেস্টে অপরাজিত ১০২* রান তুলে দলকে সমূহ পরাজয় থেকে ড্রয়ের দিকে নিয়ে যান। অক্টোবর, ২০১১ সালে সফরকারী অস্ট্রেলিয়ার বিপক্ষে দুই টেস্টের সিরিজে অংশ নেয়ার জন্য তাকে টেস্ট দলের সদস্য মনোনীত করা হয়েছিল।

## কাউন্টি ক্রিকেট
ইয়র্কশায়ারের পক্ষে ৩ বছর মেয়াদে কোলপ্যাক ক্রিকেটার হিসেবে খেলার সুযোগ লাভের পর দক্ষিণ আফ্রিকার পক্ষে খেলতে অস্বীকৃতি জানান। তিনি মন্তব্য করেন যে, দক্ষিণ আফ্রিকার প্রতিনিধিত্ব আর করবেন না। তিনি আশাবাদী যে, বাসস্থানের সূত্র ধরে ইংল্যান্ডের প্রতিনিধিত্ব করবেন। সেলক্ষ্যে বাড়ি কেনার সিদ্ধান্তে উপনীত হন ও ইয়র্কশায়ারে স্থায়ীভাবে বসবাস করতে থাকেন।

২০০৩ সালে দক্ষিণ আফ্রিকান ক্রিকেট কর্তৃক বর্ষসেরা ক্রিকেটাররূপে মনোনীত হন তিনি।

## তথ্যসূত্র

## আরও দেখুন
* জাস্টিন অনটং
* আলভিরো পিটারসন
* আন্তর্জাতিক ক্রিকেটে অংশগ্রহণকারী পরিবারের তালিকা
* আফ্রিকান একাদশ একদিনের আন্তর্জাতিক ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

## বহিঃসংযোগ

*
*
*YorkshireCCC profile

বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার
বিষয়শ্রেণী:দক্ষিণ আফ্রিকার টুয়েন্টি২০ আন্তর্জাতিক ক্রিকেটার
বিষয়শ্রেণী:এসিএ আফ্রিকান একাদশ একদিনের আন্তর্জাতিক ক্রিকেটার
বিষয়শ্রেণী:নাইটসের ক্রিকেটার
বিষয়শ্রেণী:নর্দার্নসের ক্রিকেটার
বিষয়শ্রেণী:টাইটান্সের ক্রিকেটার
বিষয়শ্রেণী:ইয়র্কশায়ারের ক্রিকেটার
বিষয়শ্রেণী:জ্যামাইকা তালাওয়াসের ক্রিকেটার
বিষয়শ্রেণী:জেমিনি এরাবিয়ান্সের ক্রিকেটার
বিষয়শ্রেণী:গ্ল্যামারগনের ক্রিকেটার
বিষয়শ্রেণী:স্প্রিংসের (গটেং) ব্যক্তিত্ব
বিষয়শ্রেণী:দক্ষিণ আফ্রিকান শ্বেতাঙ্গ ব্যক্তি
বিষয়শ্রেণী:দক্ষিণ আফ্রিকা জাতীয় ক্রিকেট দলের অধিনায়ক
বিষয়শ্রেণী:গ্ল্যামারগন ক্রিকেট অধিনায়ক
অ্যাসিড রক

**অ্যাসিড রক** হল এক প্রকার সাইকেডেলিক রক সঙ্গীত , যা দীর্ঘ একক বাজনা, সামান্য লিরিক এবং গানে আখর বসিয়ে পরিবেশন করা হয়।
একে সাইকেডেলিক রক ব্যান্ডের সান ফ্রান্সিসকো সাউন্ড দ্বারা প্রভাবিত সঙ্গীতগুলিকেও নির্দেশ করা হয়। এগুলি উচ্চৈঃস্বরে দীর্ঘ সময়ের বাদ্য সহকারে বাজানো হয়ে থাকে।
[থাম্ব|In 1968, ''[Life (magazine)|Life'' magazine referred to the Doors as the "kings of acid rock".]]

## সঙ্গীত শিল্পীদের তালিকা

## তথ্যসূত্র

## আরও দেখুন

* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ

বিষয়শ্রেণী:সঙ্গীতের ধারা
বিষয়শ্রেণী:১৯৬০-এর দশকের নতুন শব্দ
দয়া রত্ননায়ক

**আর. এম. দয়া রত্ননায়ক** শ্রীলঙ্কার একজন অবসরপ্রাপ্ত জেনারেল যিনি ১ আগস্ট ২০১৩ থেকে ২১ ফেব্রুয়ারি ২০১৫ পর্যন্ত শ্রীলঙ্কার সেনাকমান্ডার ছিলেন । দয়া ১৯৮১ সালে শ্রীলঙ্কা সেনাবাহিনীর হাল্কা পদাতিক রেজিমেন্টে কমিশন পেয়েছিলেন । দয়ার পরে ক্রিশান্ত ডি সিলভা সেনাপ্রধান হন।

## শিক্ষা
দয়া কুরুনেগালার মালিয়াদেভা কলেজে উচ্চ মাধ্যমিক শেষ করেন। কমিশন পাবার পর তিনি কমান্ডো সেনা প্রশিক্ষণ, পদাতিক বাহিনীর জুনিয়র কর্মকর্তাদের প্রশিক্ষণ, ব্যাটেলিয়ন সাপোর্ট অস্ত্র প্রশিক্ষণ, জুনিয়র কমান্ড ও সিনিয়র কমান্ড প্রশিক্ষণ (ভারত) সম্পন্ন করেন।

## সামরিকজীবন
১৯৮০ সালে তিনি ক্যাডেট হিসেবে শ্রীলঙ্কা সেনাবাহিনী একাডেমীতে যোগ দেন, কমিশন লাভ করেন শ্রীলঙ্কা লাইট ইনফ্যান্ট্রি রেজিমেন্টে ১৯৮১ সালে। দয়া ৬ হাল্কা পদাতিক রেজিমেন্টের অধিনায়ক, ২৩ ডিভিশনের অধিনায়ক, সেনা পুনর্বাসন অধিদপ্তরের মহাপরিচালক, শ্রীলঙ্কা মিলিটারি একাডেমির একটি ব্যাটেলিয়নের অধিনায়ক, সেনা গণমাধ্যমের পরিচালক (সেনা সদর), প্রতিরক্ষা মন্ত্রণালয়ে সেনামুখপাত্র হিসেবে দায়িত্ব পালন করেন। ২০১৩ এর ১ আগস্ট তিনি সেনাকমান্ডার হিসেবে নিয়োগ পান।

## তথ্যসূত্র

বিষয়শ্রেণী:শ্রীলঙ্কান জেনারেল
বিষয়শ্রেণী:শ্রীলঙ্কা সেনাবাহিনীর কমান্ডার
বিষয়শ্রেণী:জীবিত ব্যক্তি
এনসাইক্লোপিডিয়া লিব্রে

**এনসাইক্লোপিডিয়া লিব্রা ইউনিভার্সাল** একটি স্প্যানিশ ভাষার উইকি বিশ্বকোষ, ক্রিয়েটিভ কমন্স অ্যাট্রিবিউশন শেয়ার-আলাইক লাইসেন্সের ৩.০ অধীনে মুক্তি পায়। এটা মিডিয়াউইকি সফটওয়্যার ব্যবহার করে। এটা স্প্যানিশ উইকিপিডিয়ার একটি কাঁটাচামচ হিসাবে শুরু করে এর যাত্রা।

## ইতিহাস

"স্প্যানিশ ভাষার উইকিপিডিয়ায়" যারা অবদান রেখেছে তারা একটি স্বাধীন প্রকল্প শুরু করার সিদ্ধান্ত নিয়েছিল। পরবর্তীতে সেই অবদানকারীদের দ্বারা এনসাইক্লোপিডিয়া লিব্রা প্রতিষ্ঠিত হয়েছিল। এডগার ইনিডি নেতৃত্বে তারা ২৬ ফেব্রুয়ারি ২০০২ তারিখে উইকিপিডিয়া ছাড়ে, এবং স্পেন ভাষা উইকিপিডিয়ার মুক্ত লাইসেন্স যুক্ত নিবন্ধের সঙ্গে "সেভিল বিশ্ববিদ্যালয়" কর্তৃক প্রদত্ত নতুন ওয়েবসাইট সৃষ্টি করেছিল। 

## তথ্যসূত্র

বিষয়শ্রেণী:বিশ্বকোষ
বিষয়শ্রেণী:২০০২-এ প্রতিষ্ঠিত ইন্টারনেট সম্পত্তি
বিষয়শ্রেণী:উইকিপিডিয়ার ইতিহাস
বিষয়শ্রেণী:মিডিয়াউইকি ওয়েবসাইট
বিষয়শ্রেণী:উইকি সম্প্রদায়
বিষয়শ্রেণী:স্পেনীয় ভাষার ওয়েবসাইট
বিষয়শ্রেণী:২১শ শতাব্দীর বিশ্বকোষ
আভারগাল

***আভারগাল*** () হচ্ছে ১৯৭৭ সালে মুক্তিপ্রাপ্ত একটি তামিল চলচ্চিত্র যেটি পরিচালনা করেছিলেন কে. বলচন্দ আর কেন্দ্রীয় চরিত্রে ছিলেন কমল হাসান, সুজাতা এবং রজনীকান্ত । নারীবাদ নিয়ে রচিত চলচ্চিত্রগুলোর মধ্যে আভারগাল একটি। বলচন্দ ১৯৭৯ সালে চলচ্চত্রটির তেলুগু সংস্করণ মুক্তি দেন যার নাম ছিল 'ইদি কাথা কাদু'। চলচ্চিত্রের কাহিনীতে ত্রিভুজপ্রেম দেখায় যেখানে একটি নারী একজন পুরুষকে ভালোবাসে আর তার সাবেক স্বামী একসময় তাকে ঘৃণা করলেও তার সাথে পুনরায় সম্পর্ক স্থাপনে আগ্রহী ওঠে আর অপরদিকে নারীটির অফিসের এক সহকর্মী তার ভালোবাসা পেতে চায়। সুজাতা এই চলচ্চিত্রের জন্য ফিল্মফেয়ার সেরা অভিনেত্রী পুরস্কার - তামিল জিতেছিলেন।

## কাহিনীসংক্ষেপ
অনু (সুজাতা) একজন হাসি-খুশী নারী যে বরণী (রবি কুমার) নামের একটি পুরুষের সঙ্গে প্রেম করে। তার জীবনে পরিবর্তন আসে যখন তার বাবার বদলী বম্বেতে হয়ে যায়। বরণী তার কোনো চিঠির জবাব দেয়না। অনুর পিতা অসুস্থ হয়ে পড়ে, তার অফিসের সহকর্মী রামনাথ (রজনীকান্ত) অনুকে বিয়ের প্রস্তাব দিলে অনু রাজী হয়ে যায়, বিয়ের পর অনু একটি পুত্রের জন্ম দেয়। রামনাথ অনুকে ঘৃণা করতে থাকলে অনু তার সঙ্গে সম্পর্ক ছিন্ন করে মাদ্রাজ চলে যায়, একটি চাকরি যোগাড় করে ফেলে যেখানে তার জনর্দন (কমল হাসান) নামের এক বিপত্নীক পুরুষের সঙ্গে বন্ধুত্ব গড়ে ওঠে। হঠাৎ করে মাদ্রাজেই একদিন অনুর বরণীর সঙ্গে দেখা হয়ে যায়, অনু জানতে পারে তার কাছে কখনো চিঠি পৌঁছায়নি কারণ বরণীর মানসিক রোগী বোন সেগুলো ফেলে দিত, অনু পুনরায় বরণীর সঙ্গে প্রেমের সম্পর্ক গড়ে তোলে। একদিন অনু খেয়াল করে রামনাথের বদলী তাদেরই মাদ্রাজের অফিসের বস হিসেবে হয়েছে, সে অনুকে পুনরায় বিয়ের প্রস্তাব দেয় অপরদিকে জনর্দন অনুকে ভালবাসলেও সরাসরি বলতে পারেনা।

## চরিত্র
* সুজাতা - অনু (অনুপমা)
* কমল হাসান - জনর্দন
* রজনীকান্ত - রামনাথ
* রবি কুমার - বরণী
* লীলাবতী - লীলাবতী
* কুমারী পদ্মীনী - রজতী
* কুট্টি পদ্মীনী - গয়েত্রী

## তথ্যসূত্র

## গ্রন্থপঞ্জি
* 
* 
## বহিঃসংযোগ
* 

বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:১৯৭৭-এর চলচ্চিত্র
বিষয়শ্রেণী:১৯৭০-এর দশকের তামিল ভাষার চলচ্চিত্র
বিষয়শ্রেণী:ভারতীয় নারীবাদী চলচ্চিত্র
বিষয়শ্রেণী:এম. এস. বিশ্বনাথন সুরারোপিত চলচ্চিত্র
বিষয়শ্রেণী:ভারতীয় অরৈখিক আখ্যান চলচ্চিত্র
বিষয়শ্রেণী:অন্য ভাষায় পুনর্নির্মিত তামিল চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় প্রণয়ধর্মী নাট্য চলচ্চিত্র
এশিয়ান হকি চ্যাম্পিয়নস ট্রফি

**এশিয়ান হকি চ্যাম্পিয়নস ট্রফি** হল একটি বাৎসরিক হকি ক্রীড়া প্রতিযোগিতা, যা ২০১১ সালে এশিয়ান হকি ফেডারেশন কর্তৃক চালু হয়। এ প্রতিযোগিতার বৈশিষ্ট্য হল এতে এশিয়ান গেমসের শীর্ষে অবস্থান করা ছয়টি দল রাউন্ড রবিন পদ্ধতিতে প্রতিদ্বন্দ্বিতা করে। এশিয়ান হকি চ্যাম্পিয়নস ট্রফির সবচেয়ে সফল দল হল পাকিস্তান ও ভারত : পাকিস্তান এবং ভারত উভয়ে দুইবার করে শিরোপা জিতেছে।

## সারাংশ
### পুরুষদের

**সর্বাধিক সফল দল**

**দলের উপস্থিতি**

### মহিলাদের


**দলের উপস্থিতি**

## তথ্যসূত্র

বিষয়শ্রেণী:আন্তর্জাতিক দলের জন্য এশিয়াতে ফিল্ড হকি প্রতিযোগিতা
বিষয়শ্রেণী:মহিলাদের আন্তর্জাতিক ফিল্ড হকি প্রতিযোগিতা
শ্রীপুর সরকারি কলেজ, গাজীপুর

**শ্রীপুর সরকারি কলেজ** বাংলাদেশের গাজীপুর জেলার শ্রীপুর উপজেলায় স্থাপিত একটি বিশ্ববিদ্যালয় কলেজ। শ্রীপুর উপজেলা সদর রেললাইন থেকে ৫০০ মিটার পূর্বদিকে কলেজটি অবস্থিত। 

## ইতিহাস
১৯৬৮ সালে গাজীপুর জেলার শ্রীপুর গ্রামে এলাকার কালু মণ্ডল স্থাপন করেন শ্রীপুর কলেজ। পরবর্তিতে এখানে জাতীয় বিশ্ববিদ্যালয়ের অধিনে ডিগ্রী পাস কোর্স চালু করা হয়। ২০০১ সালে কলেজটি গাজীপুর জেলায় প্রথম স্থান অধিকার করে। ২০১০ সালে **শ্রীপুর ডিগ্রি কলেজ** বিশ্ববিদ্যালয় কলেজে রূপান্তর হয়।   তৎকালীন স্থানীয় সংসদ সদস্য জনাব অ্যাড. রহমত আলী সাহেবের ঐকান্তিক প্রচেষ্টায় ও তৎকালীন উপাধ্যক্ষ ও ভারপ্রাপ্ত অধ্যক্ষ জনাব মোঃ নূরুন্নবী আকন্দ এর শিক্ষানুরাগী মনোভাবের কারণে কলেজটিতে ৪টি বিষয়ে সম্মান কোর্স চালু করা হয়। বর্তমানে এখানে উচ্চমাধ্যমিক ০৩ টি বিভাগ, ডিগ্রী পাস কোর্সের ০৪টি বিভাগ, ১০টি বিষয়ে অনার্স ও ০৪ টি বিষয়ে মাস্টার্স কোর্স চালু আছে।

২০১৬ সালের এপ্রিল মাসে কলেজটি সরকারীকৃত হয়।  বর্তমানে এখানে প্রায় ১১০ জন শিক্ষক কর্মরত আছেন। বর্তমানে  অধ্যক্ষ হিসেবে দায়িত্ব পালন করছেন বিসিএস শিক্ষা ক্যাডার প্রফেসর পিয়ারা নার্গিস।

## শিক্ষকমণ্ডলী
বর্তমানে এখানে ১১০ জনের অধিক শিক্ষক কর্মরত আছে।

## তথ্যসূত্র

বিষয়শ্রেণী:গাজীপুর জেলার সরকারি কলেজ
বিষয়শ্রেণী:গাজীপুর জেলার মহাবিদ্যালয়
বিষয়শ্রেণী:গাজীপুরের শিক্ষাপ্রতিষ্ঠান
বিষয়শ্রেণী:১৯৬০-এ পূর্ব পাকিস্তানে প্রতিষ্ঠিত
বিষয়শ্রেণী:১৯৬০-এ প্রতিষ্ঠিত শিক্ষাপ্রতিষ্ঠান
উত্তর কোরিয়া জাতীয় নারী অনূর্ধ্ব-১৭ ফুটবল দল

**উত্তর কোরিয়া জাতীয় মহিলা অনূর্ধ্ব-১৭ ফুটবল দল** হল উত্তর কোরিয়ার একটি জাতীয় প্রমিলা ক্রীড়া দল যা আন্তর্জাতিক যুব মহিলা ফুটবলে উত্তর কোরিয়ার প্রতিনিধিত্ব করে। দলটি উত্তর কোরিয়া ফুটবল ফেডারেশন কর্তৃক নিয়ন্ত্রিত ও পরিচালিত হয়।

## সাফল্য
### ফিফা অনূর্ধ্ব ১৭ বিশ্বকাপ

### এএফসি অনূর্ধ্ব ১৬ চ্যাম্পিয়নশিপ

## বর্তমান দল
২০১৬ ফিফা অনূর্ধ্ব-১৭ মহিলা বিশ্বকাপ এর জন্য ঘোষিত দল।

### পূর্ববর্তী খেলোয়াড়গন
:*[[2008 FIFA U-17 Women's World Cup squads#North Korea|২০০৮ ফিফা অনূর্ধ্ব-১৭ মহিলা বিশ্বকাপ]]*
:*[[2010 FIFA U-17 Women's World Cup squads#North Korea|২০১০ ফিফা অনূর্ধ্ব-১৭ মহিলা বিশ্বকাপ]]*
:*[[2012 FIFA U-17 Women's World Cup squads#North Korea|২০১২ ফিফা অনূর্ধ্ব-১৭ মহিলা বিশ্বকাপ]]*
:*[[2014 FIFA U-17 Women's World Cup squads#North Korea|২০১৪ ফিফা অনূর্ধ্ব-১৭ মহিলা বিশ্বকাপ]]*

## আরও দেখুন
* বাংলাদেশ জাতীয় মহিলা অনূর্ধ্ব-১৭ ফুটবল দল
* উত্তর কোরিয়া জাতীয় মহিলা অনূর্ধ্ব-২০ ফুটবল দল
* উত্তর কোরিয়া জাতীয় মহিলা ফুটবল দল

## তথ্যসূত্র

## বহিঃসংযোগ
* Team profile - *soccerway.com*

অনূর্ধ্ব
উত্তর কোরিয়া
এইচ. ভি. হরডার্ন

**ড. হার্বার্ট ভিভিয়ান রঞ্জী হরডার্ন** (; জন্ম: ১০ ফেব্রুয়ারি, ১৮৮৩ - মৃত্যু: ১৭ জুন, ১৯৩৮) প্রথিতযশা অস্ট্রেলীয় আন্তর্জাতিক ক্রিকেটার ছিলেন। ১৯১১ থেকে ১৯১২ সময়কালে অস্ট্রেলিয়া ক্রিকেট দলের পক্ষে ৭ টেস্টে অংশগ্রহণ করেন তিনি। অস্ট্রেলিয়ার পক্ষে প্রথম বড় ধরনের লেগ স্পিনার ও গুগলি বোলার ছিলেন **রঞ্জী হরডার্ন** নামে পরিচিত **এইচ. ভি. হরডার্ন**। কালো দৈহিক গড়নের কারণে জনপ্রিয় ভারতীয় ও ইংরেজ ক্রিকেটার কে এস রঞ্জিতসিংজী’র নামানুসারে ‘রঞ্জী’ ডাকনামে পরিচিতি পান।

## প্রারম্ভিক জীবন
সম্ভ্রান্ত হরডার্ন পরিবারের সদস্য তিনি। নিউ সাউথ ওয়েলসের উত্তর সিডনি এলাকায় জন্মগ্রহণ করেন হরডার্ন। ডিসেম্বর, ১৯০৫ সালে প্রথম-শ্রেণীর ক্রিকেটে নিউ সাউথ ওয়েলস দলের সদস্যরূপে অভিষেক ঘটে তার। কুইন্সল্যান্ড বুলসের বিপক্ষে প্রথম ইনিংসে ৮/৮১সহ খেলায় ১১ উইকেট দখল করেন তিনি। এরপর তিনি উচ্চ শিক্ষার্থে মার্কিন যুক্তরাষ্ট্র গমন করেন। পেন্সিল্‌ভেনিয়া বিশ্ববিদ্যালয়ে দন্ত বিষয়ে অধ্যয়নকালীন ১৯০৮ সালে ইংল্যান্ড ও ১৯০৮-০৯ মৌসুমে ফিলাডেলফিয়ান ক্রিকেট দলের সাথে জ্যামাইকা সফর করেন। ফিলাডেলফিয়ানের পক্ষে ১৭টি প্রথম-শ্রেণীর খেলায় অংশ নেন। আমেরিকায় অবস্থানকালেই গুগলিতে পারদর্শিতা লাভ করেন তিনি।

## খেলোয়াড়ী জীবন
১৯১০ সালে অস্ট্রেলিয়ায় ফিরে আসেন ও ওয়ারেন বার্ডসলি’র নজর কাড়তে সমর্থ হন। তাকে দ্রুত রাজ্য ক্রিকেট দলের সদস্য মনোনীত করেন। ১৯১০-১১ মৌসুমে ছয় খেলায় তিনি ৪৩ উইকেট পান। ফলশ্রুতিতে অস্ট্রেলিয়ার দল নির্বাচকমণ্ডলীর দৃষ্টি আকর্ষণে সক্ষমতা দেখান ও বার্ডসলি’র নেতৃত্বের অনুসারী হন।

১৯১০-১১ মৌসুমে দক্ষিণ আফ্রিকার বিপক্ষে চার টেস্টের সিরিজে খেলার জন্য মনোনীত হন। তন্মধ্যে সিরিজের দুই টেস্টে অংশ নিয়ে ২১.০৭ গড়ে চৌদ্দ উইকেট পান। উল্লেখযোগ্য দিক ছিল অভিষেক টেস্টের দ্বিতীয় ইনিংসে পাঁচ উইকেট লাভ করা। পরের মৌসুমে ইংল্যান্ডের বিপক্ষে ২৪.৩৭ গড়ে ৩২ উইকেট তুলে নেন। ইংল্যান্ডের বিপক্ষে সিডনিতে অনুষ্ঠিত সিরিজের প্রথম টেস্টে তার বোলিং পরিসংখ্যান ছিল ১২/১৩৫। তার অনবদ্য বোলিংয়ে অস্ট্রেলিয়া সিরিজের একমাত্র জয় তুলে নেয়। জীবনের শেষ টেস্টও সিডনিতেই খেলেছেন। ঐ টেস্টে তিনি ১০/১৬১ পেয়েছিলেন। ঐ সময়ে তিনি তার বোলিংয়ের জন্য বিশ্বের সেরা বোলাররূপে পরিচিত ছিলেন।

## কর্মজীবন
চিকিৎসা পেশাকে হরডার্ন অগ্রাধিকার দিয়েছিলেন। কিন্তু ১৯১২ সালে ইংল্যান্ড সফরে তাকে বিতর্কিতভাবে দল নির্বাচকমণ্ডলী অন্তর্ভুক্ত করেন। ফলশ্রুতিতে তার ভবিষ্যৎ কর্মজীবনে অংশগ্রহণকে স্তিমিত করে তোলে। ১৯০৫ থেকে ১৯১৩ সময়কালে মাত্র ৩৫টি প্রথম-শ্রেণীর ক্রিকেটে অংশগ্রহণের সুযোগ ঘটে তার।

১৭ জুন, ১৯৩৮ তারিখে ৫৫ বছর বয়সে নিউ সাউথ ওয়েলসের ডার্লিংহার্স্টে এইচ. ভি. হরডার্নের দেহাবসান ঘটে।

## তথ্যসূত্র

## গ্রন্থপঞ্জী
* *Googlies: Coals from a Test-Cricketer's Fireplace* (Angus & Robertson: Sydney, 1932).

## আরও দেখুন
* টম হোরান
* অস্ট্রেলিয়া জাতীয় ক্রিকেট দল
* টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা

## বহিঃসংযোগ
* 
* 
* উইজডেন স্মরণিকায় এইচ. ভি. হরডার্ন

## আরও পড়ুন
* Rick Smith, *Googlyman: The Story of HV 'Ranji' Hordern*, Apple Books, 2005, .
* The Oxford Companion to Australian Cricket, Cashman et al. (ed), Oxford University Press (1996), 

বিষয়শ্রেণী:১৮৮৩-এ জন্ম
বিষয়শ্রেণী:১৯৩৮-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে ৫ উইকেট লাভকারী ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:ফিলাডেলফিয়ানের ক্রিকেটার
বিষয়শ্রেণী:সিডনি থেকে আগত ক্রিকেটার